recursal/SuperWikiNEXT-32B huggingface dataset:
ბათუმის ერთ-ერთი ქუჩა. ამჟამად მიმდინარე ჯენტრიფიკაციის პროცესმა უძრავი ქონების სწრაფი ზრდა გამოიწვია ბათუმის ძველ უბნებში.
**ჯენტრიფიკაცია** (ინგლ. gentrification) ან **ურბანული ჯენტრიფიკაცია** — ფენომენი, რომელშიც იაფი, ფიზიკურად დეგრადირებული უბნები ფიზიკურ განახლებასა და უძრავი ქონების ფასების ზრდას განიცდის, და რომელსაც თან სდევს ამ უბნებში შეძლებული მოქალაქეების გადმოსვლა, რაც იქიდან ძველი, ხელმოკლე, ოჯახების გასახლებას იწვევს.

ჯენტრიფიკაციის მხარდამჭერები ხაზს უსვამენ ურბანული განახლების სარგებლობას, მათ შორის ფიზიკურად მოძველებულ უბნებში განახლებულ ინვესტიციებს, სასეხო კაპიტალის ხელმისაწვდომობის გაუმჯობესებას იპოთეკის დაბალშემოსავლიან მაძიებელთათვის, ვინაიდან მათი ქონების ფასი მატულობს, უმცირესობებისთვის და ბინების პირველად მყიდველებისთვის გაზრდილი სესხების რაოდენობას, ასევე დამქირავებელთათვის გაუმჯობესებულ ფიზიკურ პირობებს და მისთ. ჯენტრიფიკაციას, რომელიც ხშირად კერძო კაპიტალით იწყება, უკავშირებენ კრიმინალის დონის შემცირებას, უძრავი ქონების ზრდას, კულტურულ, ეთნიკურ და სექსუალურ უმცირესობებთან ტოლერანტობის გაზრდას, ისევე როგორც განახლებულ საზოგადოებრივ აქტიურობას.

ჯენტრიფიკაციის მოწინააღმდეგეები ხშირად ხაზს უსვამენ ჯენტრიფიკაციის მიერ უბნის დაბალშემოსავლიანი მოქალაქეებისთვის მინიჭებულ ჰუმანურ ზარალზე. მათი მტკიცებით გადასახადების ზრდა იწვევს უბნის მცხოვრებლების გაფანტვას ქალაქის სხვა უფრო იაფ რაიონებში, ვინაიდან მათთვის ეს ადგილი უკვე ხელმიუწვდომი ხდება. მათი აზრით, ამ პროცესში კრიმინალი კი არ იკლებს, ის უბრალოდ სხვა უბნებზე ნაწილდება.

ეფექტები
--------

| დადებითი | უარყოფითი |
| --- | --- |
| * კრიმინალის დაკლება
* ადგილობრივ ინფრასტრუქტურასა და საჯარო სერვისებზე დაწოლის შემცირება
* მომხმარებლების მსყიდველუნარიანობის გაზრდა ადგილობრივი ბიზნესისათვის
* გამოუყენებელი შენობების რაოდენობის შემცირება
* დეპოპულაციის სტაბილიზაცია
* „სოციალური მიქსის" ზრდა
* ფისკალური შემოსავლის ზრდა
* ქონების ფასის ზრდა
* სამომავლო განვითარების პერსპექტივის ხელშეწყობა
* მფლობელებისათვის ქონების გასაუმჯობესებლად შეგულიანება
* ქონების რეაბილიტაცია, როგორც სახელმწიფო, ისე კერძო დაფინანსებით
 | * ადგილობრივი სერვისების ფასის ზრდა
* არაკეთილმეზობლობა და კონფლიქტი
* უსახლკარობა
* ხელმისაწვდომი საცხოვრებლების გაქრობა
* ქირის/ყიდვის ფასის ზრდის გამო გადასახლება
* პოლიტიკური მონაწილეობის შემცირება
* კომერციული/ინდუსტრიული გადასახლება
* ქონების არასტაბილური ფასი
* გადასახლებულების ზეწოლა მეზობელ ღარიბ უბნებზე
* გადასახლების ფსიქოლოგიური ეფექტი
* სოციალური მრავალფეროვნების კლება (ღარიბ და მდიდარ გეტოებად განაწილება)
* მოსახლეობის შემცირება
 |
| წყარო: Lees, Slater & Wyly (2010); Atkinson & Bridge (2005, p. 5) |

ლიტერატურა
----------

* (2010) *The Gentrification Reader*. London:  Routledge. ISBN 978-0415548403.
* Atkinson, Rowland; Bridge, Gary, eds. (2005). „Gentrification in a Global Context: The New Urban Colonialism". *Gentrification in a Global Context*. London: Routledge. ISBN 978-0-415-32951-4.CS1-ის მხარდაჭერა: ref=harv (link)
**ჯეოსელი** — კომპანია სილქნეტის მობილური კავშირგაბმულობის მიმართულება.

ისტორია
-------

ჯეოსელი დაარსდა 1996 წელს, როგორც დამოუკიდებელი კომპანია და გახდა პირველი GSM ოპერატორი საქართველოში (900 MHz სიხშირეზე). პირველი ზარი კომპანიამ 1997 წლის 15 მარტს განახორციელა. კომპანიის დამფუძნებლები იყვნენ თურქული და ქართული მხარეები. ქართული მხარე საკონტროლო პაკეტის მფლობელი იყო.

2001 წლის 27 მარტს ჯეოსელისა და საქართველოში მესამე GSM ოპერატორის GT მობილურის შერწყმის შედეგად, ჯეოსელი GT მობილურის სრულუფლებიანი მფლობელი გახდა (1800 mhz სიხშირეზე), რასაც წინასწარი გადახდის სისტემის, ლაი-ლაის შემოღება მოჰყვა.

2003 წლიდან კომპანიის საკონტროლო პაკეტის მფლობელი გახდა მსოფლიო კავშირგაბმულობის ბაზრის ერთ-ერთი ლიდერი, შვედურ-ფინური კომპანია TeliaSonera.

2006 წლის მაისში ჯეოსელი UMTS ლიცენზიის მფლობელი ხდება (2100 MHz სიხშირეების სპექტრი).

2018 წელს საქართველოს საკომუნიკაციო სექტორში ყველაზე მსხვილი გარიგების შედეგად ჯეოსელი ქვეყნის უდიდესმა სატელეკომუნიკაციო კომპანია სილქნეტმა შეიძინა. გარიგების ღირებულებამ 153 მილიონი აშშ დოლარი შეადგინა. აღნიშნული თანხის მობილიზება სილქნეტისთვის TBC ბანკმა რამდენიმე საფინანსო ინსტიტუტთან ერთად უზრუნველყო. 1 ნოემბრიდან განხორციელდა შპს ჯეოსელის შერწყმა სს სილქნეტთან, შესაბამისად ჯეოსელმა, როგორც დამოუკიდებელმა სამეწარმეო სუბიექტმა, შეწყვიტა არსებობა და მისი აბონენტებისთვის მობილური საკომუნიკაციო მომსახურების გაწევას, უზრუნველყოფს სილქნეტი.

რესურსები ინტერნეტში
--------------------

* სილქნეტის ოფიციალური საიტი
* (ინგლისური) Fintur Holdings B.V. დაარქივებული 2008-05-17 საიტზე Wayback Machine.

სქოლიო
------

1. ↑  ყველაზე მსხვილი გარიგება საკომუნიკაციო სექტორში: სილქნეტმა ჯეოსელი იყიდა
**ხარჩო** არის ტრადიციული ქართული წვნიანი, რომელიც შეიცავს საქონლის ხორცს, ბრინჯს, ტყემალს და დაჭრილ ნიგოზს (*Juglans regia*). წვნიანს ჩვეულებრივ მიირთმევენ წვრილად დაჭრილ ახალ ქინძთან ერთად. ჩვეულებრივ, მისი ინგრედიენტები მოიცავს ხორცს, ტყემალს, ბრინჯს, დაჭრილ ნიგოზს და სანელებლების ნაზავს, რომელიც განსხვავდება საქართველოს სხვადასხვა რეგიონში.

ხარჩოს ერთ-ერთი ქართული რეცეპტია საქონლის, ცხვრის, ღორის, ქათმის ან ბატის ხორცით დამზადებული წვნიანი.   გაწმენდილი, კარგად გარეცხილი საქონლის ხორცი დავჭრათ ნაჭრებად, ჩავყაროთ 2 ლიტრამდე წყალში, მივიყვანოთ ადუღებამდე და ვადუღოთ 2-2,5 საათის განმავლობაში, პერიოდულად ვხდით ქაფს. როცა ხორცი დარბილდება, ვამატებთ ბრინჯს; 10 წუთის შემდეგ ვამატებთ დაჭრილ ნიგოზს, სანელებლებს, დაფნის ფოთოლს და წიწაკის მარცვლებს. როცა თითქმის მზად იქნება, ვამატებთ ტყემალს, სანელებლებს (ქინძი, პაპრიკა, წითელი წიწაკა) და ვადუღებთ კიდევ 5 წუთი. მოვაყაროთ მარილი, მოვაყაროთ ახალი ქინძი, გავაციოთ და მივირთვათ.

1. ↑  Julianne Margvelashvili *The Classic Cuisine of Georgia*, p. 155
2. ↑  "Кавказская Кухня", Prosveschenie Publ. 1992
***ხელშეუხებელნი*** (ინგლ. The Untouchables) — 1987 წლის ამერიკული ფილმი ალ კაპონეს დაპატიმრების შესახებ.

სიუჟეტი
-------

ყურადღება!  ქვემოთ მოყვანილია სიუჟეტის და/ან დასასრულის დეტალები.
ალ კაპონე პასუხობს ჟურნალისტების შეკითხვებს მის მიერ იატაკქვეშ ალკოჰოლის გაყიდვისა და ძალადობის შესახებ. ის პრესაში პოპულარულია, რაც ხელს უშლის ელიოტ ნესს მის წინააღმდეგ გამოძიების წარმართვაში. ელიოტ ნესი ფედერალური აგენტია, რომელიცჩიკაგოში მშრალი კაონის მოქმედების დროს ჩადის ალ კაპონეს დანაშაულებათა გამოსაძიებლად. ნესს გამოძიებაში ალ კაპონეს პოპულარობის გარდა, აგრეთვე, პოლიციაში გავრცელებული კორუფციაც უშლის ხელს. ის გაიცნობს ვეტერან ირლანდიელ პოლიციელს, ჯიმი მალონეს, რომელიც ნესს კაპონესთან გამკლავების გზას ასწავლის. მალონეს დახმარებით ის დაუკავშირდება ჯორჯ სტოუნსა და ბუღალტერ ოსკარ უოლასს, რომელთა დახმარებითაც კაპონეს საქმეების გამოძიებას იწყებენ. კაპონე ძალადობის მეშვეობით მართავს საკუთარ დანაშაულებრივ ორგანიზაციას, მალონეც იყენებს ძალადობას კაპონეს დაქვემდებარული ხალხისგან ინფორმაციის მისაღებად. ალ კაპონე ნესს ბრძოლას უცხადებს და მისი და მისი ოჯახის მკვლელოის ბრძანებას იძლევა. სასტუმროში, სადაც კაპონე ცხოვრობს, ნესი მას უშუალოდ დაუპირისპირდება და ხელჩართულ ბრძოლაში იწვევს, თუმცა კაპონე მას ადანაშაულებს, რომ სამხილები არ გააჩნია. მის მიერ გაგზავნილი მკვლელეიბ მალონეს საკუთარ სახლში მოკლავენ. ნესს კი რკინიგზის სადგურში ჩასაფრებას მოუწყობენ, თუმცა ორმხრივ სროლაში ნესი გადარჩება. ის მალონეს მკვლელზე, ნიტიზე შურს იძიებს და დაპატიმრების ნაცვლად სახურავიდან გადააგდებს. საბოლოოდ ნესი მიაღწევს, რომ ალ კაპონე სასამართლოს წინაშე წარადგინოს, მოსამართლეს შეაცვლევინებს ნაფიც მსაჯულთა ჟიურის შემადგენლობას, რომელიც კაპონეს მოსყიდული ჰყავს და მიაღწევს სამართლის აღსრულებას.

როლებში
-------

* კევინ კოსტნერი - ელიოტ ნესი
* შონ კონერი - ჯიმი მალონე
* ჩარლზ მარტინ სმითი - ოსკარ უოლასი
* რობერტ დე ნირო - ალ კაპონე
* ენდი გარსია - ჯორჯ სტოუნი
* პატრისია კლარკსონი - კათრინ ნესი
* ბილი დრაგო — ნიტი

ჯილდოები
--------

ფილმში შესრულებული როლისთვის შონ კონერი დაჯილდოვდა ოსკარით საუკეთესეო მსახიობი კაცისთვის მეორეხარისხოვან როლში.

რესურსები ინტერნეტში
--------------------

* 

* „The Untouchables" — კინოფილმების ინტერნეტ-მონაცემთა ბაზა (ინგლისური)
* „The Untouchables" — TCM-ის მონაცემთა ბაზაში
* „The Untouchables" — Allmovie-ზე
* 

* „The Untouchables" — Rotten Tomatoes
* „The Untouchables" — Box Office Mojo-ზე
**წყლის კაკალი** (ლათ. Trapa) — მცენარეთა გვარი წყლისკაკალისებრთა ოჯახისა. წყალში მზარდი ერთწლოვანი ბალახებია. მათი შოლტივით მოქნილი ღერო ფსკერზე მიმაგრებულია ღუზისებრი ნაყოფითა და წვრილი ფესვებით. მოიცავს 30-მდე სახეობას, გავრცელებულია აფრიკის ზომიერი და ტროპიკული ზონების დამდგარსა და მდორე მტკნარ წყლებში. საქართველოში იზრდება ორი სახეობა მხოლოდ კოლხეთის დაბლობზე. ნაყოფი იჭმება ნედლიც და მოხარშულიც. გემოთი მოხარშულ წაბლს ჰგავს. გამომშრალი ნაყოფის გულისგან შეიძლება დამზადდეს ბურღული, მისი ფქვილისა და ხორბლის ფქვილის ნარევით საკმაოდ კარგი პური ცხვება.

ბიოლოგიური თვისებები
--------------------

წყლის კაკლის წყალში ჩაძირული ღერო აღწევს 3,6-დან 4,5 მეტრამდე სიგრძეს. იგი შლამზე, როგორც ღუზით, ისეა დამაგრებული ძალიან წვრილი ფესვებით. გააჩნია ორი ტიპის ფოთლები, კარგად დანაკვთული ბუმბულისმაგვარი წყალში ჩაძირული ფოთლები, რომლებიც ღეროს მთელ სიგრძეზე გამოდის და წყლის ზედაპირზე მოტივტივე როზეტად შეკრული დაუნაკვთავი ფოთლები. მოტივტივე ფოთლებს გააჩნიათ ხერხივით დაკბილული კიდეები და ფორმით ოვოიდური ან სამკუთხაა, 2-3 სმ სიგრძისა, ზის 5-9 სმ სიგრძის გაბერილ საფოთლე ყუნწებზე, რომლებიც ტივტივას როლს ასრულებს მათთვის. ოთხი გვირგვინის ფურცლის მქონე თეთრი ყვავილები ადრე ზაფხულში გამოდის და მწერებით იმტვერება. ნაყოფი კაკალია, ოთხი ერთსანტიმეტრიანი წვეტით. ჩანასახს შეუძლია 12 წლამდე დროის განმავლობაში შეინარჩუნოს სიცოცხლისუნარიანობა, თუმცა კაკლების უმეტესობისგან მცენარე პირველი ორი წლის განმავლობაში ვითარდება.

მცენარე მრავლდება ღეროდან გამოყოფილი როზეტებით (ვეგეტაციურად) და კაკლებით (სქესობრივად), რომლებსაც წყლის ნაკადები გადაიტანს, ანდა მოძრავ საგნებზე ან ცხოველებზე მიმაგრებული კაკლების საშუალებით.

T. bicornis შეიცავს ბიკორნინს, რომელიც მიეკუთვნება ელაგიტანინების ჯგუფს.

სახელწოდება
-----------

ქართულ ენაზე მცენარის სახელწოდება "წყლის კაკალი" თავისთავად ცხადია. გვარის ლათინური სახელი "Trapa" ნიშნავს "ნარს" (ნაყოფი მართლაც ეკლიანი ან წვეტებიანია). საინტერესოა იაპონური სახელწოდება "ჰიში", რაც ნიშნავს აგრეთვე ალმასს. ამავე ძირიდან მოდის ფირმის სახელწოდება "მიცუბიში", რაც ნიშნავს "სამ ალმასს". მართლაც, ფირმის ემბლემაზე გამოსახულია სამი წითელი ალმასი.

ნამარხი ფორმები
---------------

გვარის ნამარხი ფორმები მრავლადაა ნაპოვნი. აბსოლუტურად ეჭვმიუტანელი ნამარხი წყლის კაკლის ნაყოფები ნანახია მთელს ევროპაში, ჩინეთსა და ჩრდილოეთ ამერიკაში, კაინოზოურ ფენებში, დაწყებული ეოცენიდან. ყველაზე ძველი ნამარხი ნაშთები მიეკუთვნება ალასკის ცარცის პერიოდს, ეს არის ფოთლები, რომლებიც ეკუთვნის სახეობას T. borealis.

ლიტერატურა
----------

* *ქიმერიძე, კ.*, ქართული საბჭოთა ენციკლოპედია, ტ. 11, თბ. 1987. — გვ. 368.

რესურსები ინტერნეტში
--------------------

* , მელბურნის უნივერსიტეტის ტაქსონომიური ინფორმაცია
* Species Profile- Water Chestnut (*Trapa natans*) დაარქივებული 2017-11-10 საიტზე Wayback Machine. , National Invasive Species Information Center, United States National Agricultural Library. Lists general information and resources for Water Chestnut.
**ხუბაშვილების ციხე** – კოშკი გორის მუნიციპალიტეტის სოფელ კარბის ცენტრში, ხუბაანთ უბანში. თარიღდება XVII-XVIII საუკუნეებით.

კოშკი ცილინდრულია (დიამეტრი 7,7 მ, კედლის სისქე 1,5 მ), ნაგებია რიყის ქვით. დაზიანებულია - შემორჩენილია სამი სართული. შესასვლელი ჩრდილოეთით, პირველ სართულზეა. პირველი სართული ოთხკუთხაა (4,4 X 3,9 მ); ოთხივე კედელში დიდი და პატარა თახჩებია. მეორე სართული კვადრატულია (4,2 X 4,2 მ). აღმოსავლეთ კედელში ჩაშენებულია ბუხარი. მის ორივე მხარეს სათოფურებიანი თახჩებია, მარჯვნივ ცალმაგი სათოფურია, მარცხნივ ორმაგი. ჩრდილოეთ კედელში თითო დიდი და მცირე თახჩაა სათოფურებით. სამხრეთ კედელში მაღალი თახჩაა ორმაგი სათოფურით. სათოფურის ორივე მხარესაც თითო სათოფურია, ზევით კი სარკმელია გაჭრილი. პირველი და მეორე სართულები გადახურულია აგურის ცილინდრული კამარით. მესამე სართულის კედლები სანახევროდ დანგრეულია. სართულები ერთმანეთს უკავშირდება კედელში დატანებული კიბით.

ლიტერატურა
----------

* საქართველოს ისტორიისა და კულტურის ძეგლთა აღწერილობა, ტ. 5. თბ. 1990.

|  |  |  |  |
| --- | --- | --- | --- |
| 

| ხ • გ • რ
გორის მუნიციპალიტეტის ციხესიმაგრეები |
| --- |
|  |
| 
* ატენის ციხე
* გნოლიძეების ციხე
* გორის ციხე
* ვერეს ციხე
* კიკნათბერის ციხე
* მირმანოზ ერისთავის ციხე
* ტირძნისის ციხე
* ტყვიავის ციხე
* შინდისის ციხე
* ჩასარბენი ციხე
* წედისის ციხე
* ხუბაშვილების ციხე
 |

 |
**ხარჯამის მეჩეთი** — არქიტექტურული ძეგლი ადიგენის მუნიციპალიტეტის სოფელ ხარჯამში. მეჩეთი აგებულია XIX საუკუნეში, ადგილობრივი მუსლიმი მესხების მიერ, რომელთა შთამომავლებიც 1944 წელს სტალინმა შუა აზიაში გადაასახლა.

ხარჯამის მეჩეთის გარე ფასადი თლილი, თეთრი ქვითაა მოპირკეთებული. გაფორმებულია სადა და დახვეწილი ჩუქურთმებით. ამშვენებს შეისრული თაღები. შესასვლელის ჭერი წარმოადგენს მესხური დარბაზის კლასიკურ გადახურვას. სახურავი მოპირკეთებულია სპილენძით და ამშვენებს მუზარადისებური პატარა გუმბათი, რომელიც დამახასიათებელია სამცხე-ჯავახეთში, XIX საუკუნესა და XX საუკუნის დასაწყისში აგებული მეჩეთებისათვის. დარბაზის ჭერის გაფორმება დიდ მსგავსებას ავლენს როგორც სამცხე-ჯავახეთის, ასევე – აჭარისა და ისტორიული ლაზეთ–ტაო-კლარჯეთის ამავე პერიოდის მეჩეთებთან. მეჩეთის ინტერიერი დაზიანებულია. უმეტეს ნაწილში ჩამოცვენილია ბათქაში.

ხარჯამის მეჩეთს 2012 წელს საქართველოს კულტურის სამინისტრომ, კულტურული მემკვიდრეობის ძეგლის სტატუსი მიანიჭა.

რესურსები ინტერნეტში
--------------------

* ხარჯამის მეჩეთი. ერთ-ერთი ყველაზე ლამაზი ჯამე საქართველოში[*მკვდარი ბმული*]
* საქართველოს გერბი კულტურული მემკვიდრეობის პორტალი, № 17817
**Mossack Fonseca & Co** — პანამური იურიდიული ფირმა. დაარსდა 1977 წელს იურგენ მოსაკის და რამონ ფონსეკას მიერ, შტაბ-ბინა მდებარეობს პანამაში. კომპანიას აქვს საკუთარი წარმომადგენლობა მსოფლიოს 40-ზე მეტ ქვეყანაში. 
2016 წლის აპრილში Mossack Fonseca-მ მსოფლიოს ყურადღება მიიპყრო Panama Papers-ზე გამოქვეყნებული „ოფშორული სამოთხეების" და კლიენტების შესახებ ინფორმაციით, როდესაც აურაცხელი რაოდენობის 1970–2015 წლების დოკუმენტი პრესაში გაიჟონა.

ისტორია და მუშაობის დარგი
-------------------------

ფირმა დაარსდა 1977 წელს გერმანელი ადვოკატის იუნგენ მოსაკის მიერ, 1986 წელს მას შეუერთდა პანამელი ნოველისტი და ადვოკატი რამონ ფონსეკა, ხოლო შემდგომ მათ მიუერთდა შვეიცარიელი ადვოკატი კრისტოფ ზოლინგერი.

Mossack Fonseca-ს მუშაობის დარგია სავაჭრო სამართალი, ტრასტული მომსახურება, საინვესტიციო კონსულტაცია და საერთაშორისო ბიზნეს სტრუქტურები. კომპანია ასევე საქმიანობას ეწევა საზღვა სამართალში და ინტელექტუალური საკუთრების დაცვის სფეროში.

სქოლიო
------

1. ↑  (ინგლისური) Aljazeera. C J Polychroniou. Panama Papers: Why should we care?06 Apr 2016
**ხასან კომახიძე** (დ. 1883, სოფელი აჭყვისთავი — გ. 1957) — ქართველი მწერალი, პოეტი, საზოგადო მოღვაწე.

```
ხასან კომახიძე აღიარებულ სახალხო მთქმელად ითვლებოდა. იმ პერიოდის ლიტერატურული ცხოვრების შუაგულშიც იდგა. კლასიკური განათლება არ ჰქონდა მიღებული, მაგრამ ქართულ წერა-კითხვას სრულყოფილად ფლობდა. მისი უშუალო თაოსნობითა და ხარჯით, 1925 წელს გამოვიდა ბათუმში მოღვაწე ახალგაზრდა ჯგუფის ყოველთვიური ლიტერატურული ჟურნალი „პონტოსი". 1928 წელს მან თავისი მრწამსი ნათლად გადმოსცა წიგნში „ფუხარას სიტყვა", სადაც წერს: "იმ დროს სკოლები არსად იყო. არსებობდნენ მხოლოდ მეჩეთებთან მედრესეები, სადაც სწავლობდნენ არაბულ ენაზე ლოცვებს. წერა-კითხვის შესწავლის სურვილი მაინც დიდი დარჩა ჩემში და 43 წლისამ შევედი მუშათა ფაკულტეტზე ბათუმში, სადაც გავეცანი ცხოვრების ავ-კარგს. დამაინტერესა მწერლობამ და სურვილი დამებადა შეძლებისდაგვარად ამეწერა აჭარის ცხოვრება. ეს ნაწარმოები უპირველესად თავისი პოეტური სიტყვით, ხალხური მელექსეობით ფასდება. დიდი ინტერესით იკითხება მისი ლექსები: „ზამთარი", „მოწაფის სიმღერა", „ბეგების სიმღერა", „ოსმანის სიტყვა" და სხვა.
```

ლიტერატურა
----------

* საინფორმაციო ცნობარი აჭარაში მოღვაწე მწერალთა შესახებ
* შემდგენელი ცისანა ანთაძე.-ბათუმი, 2019.-გვ.219

რესურსები ინტერნეტში
--------------------

{{nplg ბიოგრაფია|00019295}
**ჰინუხელები** — თვითსახელწოდებაა ჰინოზი, ჰენოზე. ხუნძები მათ ჰენუკალს უწოდებენ. ჰინუხელები უნდა იყვნენ იოანე ბაგრატიონის მიერ მოხსენიებული ინხოელები. ჰინუხელები სამხრეთ-დასავლეთ დაღესტანში, საქართველოს ჩრდილოდასავლეთ საზღვრიდან (კახეთი, თუშეთი) რამდენიმე კილომეტრში ცხოვრობენ.

ისტორია
-------

ჰინუხელების ტერიტორია მდინარე ანდის ყოისუს სამ პატარა მარჯვენა შენაკადზე მდებარეობს. ჰინუხელები, შეფასებითი მონაცემებით, 600 კაცის რაოდენობით არიან. დაახლოებით 25-30 ოჯახი საქართველოში ცხოვრობს. ჰინუხელების დემოგრაფიულ მდგომარეობაზე მძიმე გავლენა მოახდინა კავკასიის ომმა. ამ დროს სოფელი ჰინუხი საფუძვლიანად დაინგრა. XIX საუკუნის უკანასკნელ მეოთხედში ჰინუხელების კომლთა რაოდენობა 26-მდე შემცირდა. მათ 1877 წლის ანტიკოლონიურ აჯანყებაშიც აქტიური მონაწილეობა მიიღეს. მისი ჩახშობის შემდეგ, ბევრი მათგანი თურქეთსა და ირანში გადასახლდა, სხვა ნაწილი კი რეპრესირებული და გაძევებული იქნა. 

ჰინუხელებს საუკუნის განმავლობაში საქართველოსთან სავაჭრო-ეკონომიკური კავშირები ჰქონდათ. სამხრეთით მათ ქართველები ესაზღვრებიან. დაღესტნელთაგან ჰინუხელების მეზობლები არიან კაპუჭელები (ბეჟტიელები), დიდოელები (ცეზები), ჰუნზიბელები.

სოფლის მეურნეობა
----------------

ჰინუხელთა ძირითადი საქმიანობა მომთაბარე მეცხვარეობა იყო. ჰყავდათ თუშური ჯიშის ცხვარი. მოშენებული ჰყავდათ აგრეთვე მსხვილფეხარქოსანი საქონელი, თხა; მისდევდნენ მეცხენეობას. ტერასული ტიპის პატარა ნაკვეთებზე ქერი, შვრია, ფეტვი მოჰყავდათ. მისდევდნენ მონადირეობას, მეფუტკრეობას. შინამრეწველობისა და ხელოსნობის დარგებიდან აღსანიშნავია მაუდის, ფარდაგების, ტომრების, ხურჯინების, მოქსოვილი ჩექმების, წინდების, თექის დამზადება; მჭედლობა, შრომის იარაღებისა და ჭურჭლის დამზადება. შრომის სქესობრივ-ასაკობრივი დანაწილება მკაცრად იყო რეგლამენტირებული. განვითარებული იყო გაცვლითი ვაჭრობა. მამაკაცები გარესამუშაოზე დადიოდნენ. ბარში გადასახლებულები მემინდვრეობას, მებოსტნეობას და მებაღეობას მისდევენ.

ეროვნული სამოსი
---------------

ტანსაცმლის მასალას სოფელშივე ამზადებდნენ. თავსაბურავად ნახევრადსფეროსებრი და წაკვეთილი კონუსის ფორმის ფაფახი ჰქონდათ. ფეხსაცმლის ძირითად სახეს ფერადოვანი და ორნამენტირებული მოქსოვილი შალის ჩექმა წარმოადგენდა. მამაკაცების აუცილებელი ატირიბუტი ხანჯალი იყო, რომელიც ძვლის ან ვერცხლის ქარქაშში ჰქონდათ მოთავსებული. თავს იპარსავდნენ, წვერ-ულვაშს არა.

რელიგია და ტრადიციები
---------------------

ჰინუხელები მუსლიმი სუნიტები არიან. მაჰმადიანობა მათ გვიან XVIII საუკუნის ბოლოს მიიღეს. ისლამს ჰინუხელთა შორის ხუნძები და კაპუჭელები ქადაგებდნენ. შემორჩენილია წარმართობის დროინდელი რწმენა-წარმოდგენები, რომლებიც მაგიის, წინაპართა კულტის, ანიმიზმის, ტოტემიზმის ამსახველნი არიან. ფართოდ აღნიშნავდნენ კალენდარულ დღესასწაულებსაც (პირველი ხნულის გავლება, ზამთრის დადგომა). ჰინუხელებისათვის სპეციფიკური იყო წეს-ჩვეულება, როდესაც ახალდაქორწინებულთა ინტიმური შეხვედრის წინ ნეფეს სახეს უჭვარტლავდნენ (უმურავდნენ). მხოლოდ ჰინუხელებმა იცოდნენ ახლადაბადებული ბიჭისათვის თავზე მჭიდრო შემოსაკრავის გამოყენება. ეს წესი XIX საუკუნის შუა ხანებამდე იყო შემორჩენილი.

ლიტერატურა
----------

* როლანდ თოფჩიშვილი კავკასიის ხალხთა ეთნოლოგია, თბ.2012
B-25C *Mitchell* 1942 წელს
B-25J Mitchell
**North American B-25 *Mitchell*** — ამერიკული ორძრავიანი ბომბდამშენი მოქმედების საშუალო რადიუსით, რომელიც დამზადდა North American Aviation-ის მიერ. აქტიურად გამოიყენებოდა მეორე მსოფლიო ომის დროს მოკავშირეების მიერ. ომის დასრულების შემდეგ ის დაახლოებით 4 ათწლეულის განმავლობაში ირიცხებოდა წამყვანი სამხედრო ბომბდამშენების რიგებში.

თვითმფრინავს სახელწოდება „B-25" აშშ-ის სამხედრო ავიაციის პიონერის, ბილი მიჩელის პატივსაცემად ეწოდა. პროდუქციის დასასრულს გამოშვებული იყო დაახლოებით 10 000 B-25 მოდელის ბომბდამშენი, მათ შორის რამდენიმე შეზღუდული ვარიანტი, როგორიც იყო აშშ-ის სამხედრო-საზღვაო ძალების საპატრულო ბომბდამშენი PBJ-1 და აშშ-ის სამხედრო-საჰაერო ძალების მზვერავი საფრენი აპარატი F-10.

რესურსები ინტერნეტში
--------------------

* როგორ დაფრინავს North American B-25 Mitchell (1944) YouTube-ზე
* I Fly Mitchell's დაარქივებული 2015-12-31 საიტზე Wayback Machine.  1944 წლის თებერვალი
* The B-25 Mitchell სსრკ-ში დაარქივებული 2012-06-01 საიტზე Wayback Machine.
**Misfits** — ამერიკული როკ-ჯგუფი, დაარსებული 1977 წელს ნიუ-ჯერსიში. მას ხშირად მიაწერენ ჰორორ პანკის, სისხლიანი პანკ-როკის და იმ ქვეჟანრების მამობას, რომლებზეც გავლენა მოახდინა საშინელებათა ფილმებმა და წარმოდგენებმა. ჯგუფი დააარსა ვოკალისტმა და სიმღერების ავტორმა გლენ დანზინგმა, შემოიერთა რა ბასისტი ჯერი ონლი. ჯგუფმა თავდაპირველი შემადგენლობა ექვსი წლის მანძილზე შეინარჩუნა. ამ დროის განმავლობაში მათ გამოუშვეს რამდენიმე EP, სინგლი და, ონლის ძმასთან, დოილთან ერთად გიტარაზე, ალბომები *Walk Among Us* (1982) და *Earth A.D./Wolfs Blood* (1983). ორივე მათგანი ადრეული 1980-იანების ჰარდკორ პანკის მოძრაობის ნაწილად ითვლება. ჯგუფი დაიშალა 1983 წელს და დანზინგმა ჩამოაყალიბა ჯერ ჯგუფი სამაიანი, ხოლო შემდეგ - დანზინგი. ჯგუფის დაშლის შემდეგ რამდენიმე ალბომი ხელახლა გამოიცა. გამოიცა ასევე მანამდე გამოუცემელი მასალაც, რის შემდეგაც ჯგუფი გავლენიანი გახდა გვიანი 1990-იანებისა და ადრეული 2000-იანების პანკ-როკში, მძიმე მეტალსა და ალტერნატიულ როკში.

სასამართლო მოსმენების სერიების შემდეგ დანზინგთან ონლიმ და დოილმა მოიპოვეს უფლება, ჩაეწერათ და შეესრულებინათ კონცერტებზე კვლავ Misfits-ის სახელით. მათ ჩამოაყალიბეს ჯგუფის ახალი ვერსია 1995 წელს ვოკალისტ მაიკლ გრეივზთან და დრამერ დოკტორ ჩადთან ერთად. Misfits-ის მუსიკა ამ შემადგენლობით უფრო მძიმე მეტალისკენ იხრებოდა. ჯგუფმა გამოუშვა ალბომები *American Psycho* (1997) და *Famous Monsters* (1999) სანამ კვლავ უთანხმოება არ მოხდა ჯგუფში 2000. ჯერი ონლიმ გადაიბარა ვოკალისტობა და შემოიერთა ბლეკ ფლეგის ყოფილი გიტარისტი დეზ კადენა და რამონესის ყოფილი დრამერი მარკი რამონე Misfits-ის 25-ე წლისთავისადმი მიძღვნილი ტურნესათვის. ამ შემადგენლობამ გამოუშვა ქავერ ალბომი *Project 1950* და რამდენიმე წელი გაატარა ტურნეებში. 2005 წელს რამონე ჩაანაცვლა რობომ, რომელიც უკრავდა ბლეკ ფლეგში ადრეულ 1980-იანებში და Misfits-ის დრამერიც იყო 1982-1983 წლებში. ამ შემადგენლობამ გამოუშვა სინგლი Land of the Dead 2009 წელს. ჯგუფის ამჟამინდელი შემადგენლობა გეგმავს ახალი ალბომის გამოშვებას სახელწოდებით *The Devil's Rain*.

დისკოგრაფია
-----------

 მთავარი სტატია: Misfits-ის დისკოგრაფია.
სტუდიური ალბომები
* *Static Age* (1978)
* *Walk Among Us* (1982)
* *Earth A.D./Wolfs Blood* (1983)
* *American Psycho* (1997)
* *Famous Monsters* (1999)
* *Project 1950* (2003)
* *The Devil's Rain* (2011)

ლიტერატურა
----------

* სტივენ ბლაში (2001). *American Hardcore: A Tribal History*. ნიუ-იორკი:  Feral House. ISBN 0-922915-71-7.

შენიშვნები
----------

1. ↑  *Static Age* ჩაიწერა 1978 წელს, მაგრამ სრულად არ გამოსულა 1996 წლამდე, როგორც Misfits-ის სასაჩუქრე ყუთის ნაწილი. ცალკე ალბომად მხოლოდ 1997 წელს გამოვიდა.

რესურსები ინტერნეტში
--------------------

ვიკისაწყობში არის გვერდი თემაზე:
***Misfits***

* 

* ოფიციალური საიტი


|  |  |
| --- | --- |
| ნოტები | *ეს სტატია მუსიკოსის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**Ministry of Sound** (**MoS**) — ღამის კლუბების ქსელი. პირველი კლუბი გაიხსნა 1991 წლის 21 სექტემბერს, საუტუარკში, სამხრეთ ლონდონში. რამდენიმე კვირის „მალული" კლაბინგის შემდეგ 1992 წელს ოფიციალურად გახსნილ „MoS"-ში უკვე ტევა არ იყო ძირითადად აქ მოსულთა მიერ გავრცელებული ხმების მეშვეობით. ეს იყო ბრიტანეთში ჰაუზ მუსიკისა და სუპერკლუბების განვითარების ერთ-ერთი მთავარი ადგილი ადრეულ 1990-იან წლებში.

MoS თავდაპირველად ლონდონის იმდროინდელ სხვა ღამის კლუბებისგან განცალკევდა და ადგილი კლუბების უბნიდან საკმაოდ შორს, არაალკოჰოლურ ბარში და საყოველთაოდ ქებული ხმის სისტემით შეარჩია. ყოველ პარასკევს და შაბათს დიჯეები აქ ცოცხლად ასრულებენ თავიანდ ბოლო მიქსებს. კლუბში ორი ვრცელი საცეკვაო დარბაზია, ასევე სონი პლეისტეიშენის ოთახი და აბსოლუტ ჩილ ბარი.

კლუბი დააარსეს ჯეიმზ პალუმბომ (ყოფილი დავჯდომარე და მიმდინარე აღმასრულებელი დირექტორი), ჰამფრი უოტერჰაუზმა და დიჯეი ჯასტინ ბერკმანმა. დაარსების შემდეგ MoS ბრენდი გაფართოვდა და რამდენიმე სფეროს მოიცავს (მათ შორის ხმის ჩამწერ სტუდიასაც). ბრენდისგან მიღებულმა მოგებამ პალუმბო ბრიტანეთის უმდიდრეს ხალხთა სიაში მოახვედრა (136 მილიონი გირვანქა სტერლინგი).

რესურსები ინტერნეტში
--------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„Ministry of Sound"** ვიკისაწყობში.
* ოფიციალური საიტი

სქოლიო
------

1. ↑  James Palumbo I’m going to fight for my right to party. Evening Standard (2013-11-14). ციტირების თარიღი: 2014-02-20.
„**Sword Art Online**" (იაპონ. ソードアート・オンライン) — იაპონური მსუბუქი ნოველების სერია, რომლის ავტორია რეკი კავაჰარა, ხოლო ილუსტრატორი - abec. მათში მოქმედება მიმდინარეობს ახლო მომავალში და უკავშირდება ვირტუალურ რეალობას და ონლაინ თამაშებს. გამოცემა დაიწყო 2009 წელს ASCII Media Works-ის Dengeki Bunko-ზე, ხოლო განშტოების გამოცემა დაიწყეს 2012 წლის ოქტომბერში. ASCII Media Works-ს და Kadokawa-ს ეკუთვნის რვა მანგა-ადაპტაცია. ნოველები და მანგა ადაპტაციები ლიცენზირებული იქნა აშშ-ში Yen Press-ის მიერ. 

სატელევიზიო ანიმე სერიალი ამავე სახელწოდებით იაპონიაში გადიოდა 2012 წლის ივლისში-დეკემბერში. სპეციალური დამატებითი ეპიზოდი გავიდა 2013 წლის 31 დეკემბერს, ხოლო მეორე სერიალი, *Sword Art Online II* დაიწყო 2014 წლის ივლისში. ვიდეო თამაში, *Sword Art Online: Infinity Moment* გამოვიდა PlayStation Portable-ზე 2013 წლის მარტში, ხოლო მეორე თამაში, *Sword Art Online: Hollow Fragment*, პლატფორმისთვის PlayStation Vita გამოვიდა 2014 წლის აპრილში. მესამე თამაშის გამოშვება დაგეგმილია 2015 წლისთვის.

*Sword Art Online*-ს მნიშვნელოვანი კომერციული წარმატება ხვდა წილად. ნოველები ითვლება 2012 წლის ყველაზე გაყიდვად სერიად. ანიმე სერიალის შეფასება არაერთგვაროვანიდან დადებითამდე მერყეობდა. კრიტიკოსების ნაწილმა ვირტუალური რეალობის ფსიქოლოგიური ასპექტების განხილვის მცდელობა დადებითად შეაფასა, თუმცა სხვებმა უარყოფითად მიმოიხილეს სერიალის მიმდინარეობა და სცენარი.

რესურსები ინტერნეტში
--------------------

* ოფიციალური საიტი (იაპონური)
* ოფიციალური საიტი (ინგლისური)
* „Sword Art Online" (ანიმე) საიტის Anime News Network ენციკლოპედიაში
**ჯალალ მაგარამ ოღლი კარიაღდი** (აზერ. Cəlal Qaryağdı; დ. 15 ივლისი, 1915, შუშა — გ. 1 დეკემბერი, 2001, ბაქო) — აზერბაიჯანელი მოქანდაკე, აზერბაიჯანის სსრ-ის სახალხო მხატვარი (1960).

ბიოგრაფია
---------

ჯალალ კარიაღდი დაიბადა 1915 წელს ქალაქ შუშაში. დაამთავრა აზერბაიჯანის სამხატვრო ტექნიკუმი (1928–1932) და თბილისის სამხატვრო აკადემია (1932–1935). დიდი სამამულო ომის დროს გამოდიოდა გაზეთებში პოლიტიკური კარიკატურებით, ომის შემდეგ მუშაობდა ადამიანების მხატვრულ სახეებზე. სხვადასხვა სკულპტურული ჟანრის ნაწარმოებების ავტორია. ძირითადი ადგილი მის შემოქმედებაში ეკუთვნის მონუმენტალურ-დეკორატიული ხასიათის ქანდაკებას. მისი ნაწარმოებებისთვის დამახასიათებელია ლაკონიზმი და ნაციონალური კოლორიტი.

1954 წელს მას მიენიჭა აზერბაიჯანის ხელოვნების დამსახურებული მოღვაწის, ხოლო 1960 წელს — სახალხო მხატვრის საპატიო წოდება. ჯალალ კარიაღდი დაჯილდოვებული იყო შრომის წითელი დროშისა და ღირსების ორდენებით, აგრეთვე სხვადასხვა სახის მედლებით.

ლიტერატურა
----------

* Дж. Г. Новрузова. Монументальная скульптура Советского Азербайджана, Баку, 1960.
* Большая Художественная Энциклопедия, Москва, 2008.

რესურსები ინტერნეტში
--------------------

* ჯალალ კარიაღდი
**ჯალანდჰარი** (პენჯ.. ਜਲੰਧਰ, ინგლ. Jalandhar) — ქალაქი ინდოეთში, პენჯაბის შტატში. ჯალანდჰარის ოლქის ადმინისტრაციული ცენტრი. მდებარეობს ამრისტარიდან 90 კმ. მანძილზე, ჩანდიგარჰიდან 114 კმ. მანძილზე და დელიდან 375 კმ. მანძილზე. 2011 წლის აღწერით, მისი მოსახლეობა შეადგენს 873 725 ადამიანს. მოსახლეობის ძირითადი ენაა პენჯაბური. საკმაოდ პოპულარულია, აგრეთვე, ინგლისური. მოსახლეობის 54,54% ინდუიზმის მიმდევარია; 45,46% სიქიზმის. ქალაქში განვითარებულია სპორტული საქონლის, ელექტრონიკის და სხვა წარმოება. 

ქალაქს აქვს ტენიანი სუბტროპიკული კლიმატი ცივი ზამთრით და ცხელი ზაფხულით. ზაფხულის მაქსიმალური ტემპერატურა შეადგენს 48°С, მინიმუმი კი 25 °С. ზამთარში მაქსიმალირი ტემპერატურა — 19 °С, ხოლო მინიმალური — -5 °С. ნალექების წლიური საშუალო რაოდენობა დაახლოებით 70 მმ-ია. მისი დიდი ნაწილი მოდის მხოლოდ მუსონურ სეზონზე — ივლის-აგვისტოში.

რესურსები ინტერნეტში
--------------------

* 2011 წლის აღწერის მონაცემები

სქოლიო
------

1. ↑  Provisional Population Totals, Census of India 2011; Urban Agglomerations/Cities having population 1 lakh and above (pdf). Office of the Registrar General & Census Commissioner, India. ციტირების თარიღი: 26 March 2012.
**ჯუჯუცუ** ( იაპონ. 柔術 jūjutsu) ხშირად მოიხსენიებენ როგორც **ჯიუ-ჯიცუ** და **ჯუ-ჯიცუ** — იაპონური შერეული საბრძოლო ხელოვნების ოჯახი და ახლო ბრძოლის (შეუიარაღებელი ან მცირედ აღჭურვილი) სისტემა. გამოიყენება როგორც თავდაცვის, ასევე შეტევის მიზნით. საბრძოლო ხელოვნების ამ ფორმით შესაძლებელია მოწინააღმდეგის დაჭერა და პარალიზება. იაპონიაში, XVII საუკუნეში ჯუჯუცუ განავითარა მებრძოლთა კლასმა. მას იყენებდნენ ბრძოლის დროს ფარიკაობასთან ერთად. ჯუჯუცუს ტექნიკებს იყენებს მრავალი საბრძოლო ხელოვნება და სპორტი: ძიუდო, აიკიდო, ბრაზილიური ჯიუ-ჯიცუ, შერეული საბრძოლო ხელოვნება და სხვა.

დახასიათება
-----------

"Jū" ითარგმნება როგორც "ფაფუკი, რბილი, ელასტიური, მოქნილი, დამყოლი". "jutsu" - "ხელოვნება ან ტექნიკა". ჯუჯუცუს ფილოსოფიური ბირთვია მიმართოს მოწინააღმდეგის ძალა თავისივე საწინააღმდეგოდ. იგი შეიქმნა ბრძოლისთვის, სამურაების პერიოდის ფეოდალურ იაპონიაში, როგორც მედოდი გაენადგურებინათ მეტოქე იარაღის გარეშე, ან მცირე იარაღით. მძიმედ აღჭურვილი მეტოქის არაეფექტურობა რომ დაემტკიცებინათ, პრაქტიკანტები საწავლობდნენ მტრის განეიტრალების ისეთ მეთოდებს როგორიც არის: ქინძისთავის ფორმა, სახსრების ბლოკირება, დანარცხება. ეს ტექნიკები შეიქმნა იმისთვის, რომ მოწინააღმდეგის ენერგია მისსავე საწინააღმდეგოდ გამოეყენებინათ, სანამ მეტოქე განახორციელებდა მას.
  

ხელოვნებას აქვს მრავალფეროვანი მიდგომა. ჯუჯუცუს სკოლებში „რიუ"(იაპონ. 流 სტილი, ტიპი, ფორმა, მანერა, სისტემა, სკოლა) გრეპლინგის სხვადასხვა ფორმა ისწავლება (გადაგდება, მიწაზე დანარცხება, ფეხის გამოსმა, მახეები, ქინძისთავები, სახსრის მარყუჟი, დაჭერა, კისრის მარყუჟი, თმით დაჭერა, გათიშვა, სტრაიკინგი და ფეხით დარტყმები). სხვადასხვა სკოლა იარაღსაც იყენებს. დღეს ჯუჯუცუ წარმოადგენს როგორც ტრადიციულ თავდაცვით ხელოვნებას, ასევე სპორტის სახეობას. გამოსარჩევია, ოლიმპიური სპორტის სახეობები: ძიუდო, რომელიც მეცხრამეტე საუკუნის მიწურულს შექმნა ძიგორო კანომ, როგორც ჯუჯუცუს ერთ-ერთი სახეობა. ასევე, სამბო და ბრაზილიური ჯიუ-ჯიცუ, რომელიც ადრე (მეორე მსოფლიო ომამდე) წარმოადგენდა კოდოკანური ძიუდოს ვერსიას, სადაც აქცენტი მიმართულია მიწაზე ბრძოლისკენ(იგი მიზეზი გახდა კოსენური ძიუდოს შექმნის).

ეტიმოლოგია
----------

XX საუკუნის პირველ ნახევრამდე, კანჯის მეორე რომანიზაციამდე, „ჯიცუ" სტანდარტულ იაპონურში არ გამოითქმოდა. არასტანდარტული წერის შედეგად, სიტყვაში არსებული მეორე მოკლე „უ" ახლოს იყო ინგლისურ „ი"-სთან. შესაძლებელია, იმიტომ აისახა ტოკიოს დიალექტში და შეერწყა „ჯუ" - „ჯის". იაპონური საბრძოლო ხელოვნების გაცნობამდე არსებული გამოთქმა, ადრინდელი სახით შემორჩა მრავალ ადგილზე. ჯუ-ჯიცუ გავრცელებულია საფრანგეთში, კანადაში და დიდ ბრიტანეთში, ხოლო ჯიუ-ჯიცუს ფართოდ იყენებს გერმანია და ბრაზილია. ასევე, იაპონური ჯუჯუცუ განსხვავდება ჯუჯიცუსგან, რომელიც აშშ-ში გამოიყენება.
**ჰააგა** (’s-Gravenhage, სიტყვასიტყვით - გრაფის მესერი, იშვიათად Den Haag) — ქალაქი ნიდერლანდებში, სამეფო კარისა და მთავრობის რეზიდენცია. სამხრეთ ჰოლანდიის პროვინციის ადმინისტრაციული ცენტრი. მოსახლეობა - 977 ათასი მცხოვრები (გარეუბნებიანად, 2004). წყაროებში პირველად იხსენიება 1097 წელს. XVI საუკუნის დამლევიდან გენერალური შტატების სხდომების ადგილია. XIX საუკუნის დამდეგს მიიღო ქალაქის სტატუსი. XVII საუკუნის II ნახევრიდან აქ ჩატარდა მრავალი საერთაშორისო კონფერენცია - I ინტერნაციონალური კონგრესი (1872), ჰააგის კონფერენცია 1922, ჰააგის კონფერენცია რეპარაციების საკითხში 1929-1930 და სხვ. 1940-იდან 1945 მაისამდე ოკუპირებული იყო გერმანიის ფაშისტთა ჯარების მიერ. საერთაშორისო სასამართლოს ადგილსამყოფელი. ჰააგა დიდი სატრანსპორტო კვანძია. არხებით, საავტომობილო გზებითა და რკინიგზით უკავშირდება ამსტერდამს, როტერდამს და სხვა ქალაქებს. მასთან ფაქტობრივად შეერთებულია ზღვისპირა კურორტი და თევზსაჭერი ნავსადგური სხევენინგენი (ჩრდილოეთის ზღვა). 
ჰააგა ქვეყნის მნიშვნელოვანი ეკონომიკური ცენტრია. ქალაქში თავმოყრილია კვების, მსუბუქი მრეწველობის, რადიო- და ტელეაპარატურის, ელექტრონული მოწყობილობის, სატელეფონო და სატელეგრაფო აპარატურის დიდი საწარმოები; გარეუბანში - საავიაციო ქარხნები. ამზადებენ ხის, მინისა და სხვა მხატვრულ ნაკეთობებს. ჰააგაში განლაგებულია სავაჭრო და სამრეწველო ფირმების გამგეობები, მომსახურების სფეროს მრავალი დაწესებულება, სამეცნიერო საზოგადოებები, სახელმწიფო არქივო და ბიბლიოთეკა, სახვითი ხელოვნების სამეფო აკადემია, მუზეუმები.

ქალაქის ქუჩების სწორკუთხა ქსელი მოდერნიზებულია და გაფართოებულია თავისუფლად დაგეგმარებული ახალი რაიონებით (1908-1909, არქიტექტორი ჰ. ბერლაგე; 1935, არქიტექტორი ვ. დიუდოკი). ხუროთმოძღვრული ძეგლები:

* ვეივერის ტბის ნაპირზე მდებარე ე. წ. შიგა ეზოს არქიტექტურული ანსამბლი (XIII-XVIII სს.;
* რაინდების გოტიკური დარბაზი, დაახლოებით 1280;
* რენენსანსული ძვ. რატუშა, 1564-1565;
* მშვიდობის სასახლე (1913);
* ამერიკის საელჩო (1959, არქიტექტორი ბ. ბროიერი და ა. ელზასი).

ლიტერატურა
----------

* ქართული საბჭოთა ენციკლოპედია, ტ. 11, თბ. 1987. — გვ. 582.

სქოლიო
------

1. ↑  Kerncijfers wijken en buurten 2021 — 2021.<a href='https://wikidata.org/wiki/Track:Q167086'></a><a href='https://wikidata.org/wiki/Track:Q33102669'></a><a href='https://wikidata.org/wiki/Track:Q55555722'></a>
2. ↑  register of public bodies<a href='https://wikidata.org/wiki/Track:Q116282842'></a>

|  |  |
| --- | --- |
| იდენტიფიკატორები ვიკიმონაცემებში რედაქტირება | 
* BNF: cb119602746 (data)
* GND: 4011446-6
* ISNI: 0000 0004 0372 8814
* LCCN: n79032987
* MusicBrainz: 1bf52e6e-d46b-4013-9427-3ad4446ecbc0
* NARA: 10045355
* NKC: ge134198
* SUDOC: 027596893
* VIAF: 151996116
* WorldCat Identities (VIAF-ის მეშვეობით): 151996116

 |
**ჯალალ ალირზა ოღლი ალიევი** (აზერ. Cəlal Əlirza oğlu Əliyev; დ. 30 ივნისი, 1928, ნახიჩევანი — გ. 31 იანვარი, 2016, ბაქო) — საბჭოთა აზერბაიჯანელი მეცნიერ-სელექციონერი და სახელმწიფო მოღვაწე; აზერბაიჯანის მეცნიერებათა ეროვნული აკადემიის აკადემიკოსი და პრეზიდიუმის წევრი, აზერბაიჯანის მილი მეჯლისის დეპუტატი. აზერბაიჯანის მესამე პრეზიდენტის, ჰეიდარ ალიევის ძმა და აზერბაიჯანის მეოთხე პრეზიდენტის, ილჰამ ალიევის ბიძა.

ბიოგრაფია
---------

დაიბადა ნახიჩევანში მრავლშვილიან ოჯახში. მისი ძმა, ჰეიდარ ალიევი შემდგომში აზერბაიჯანის პრეზიდენტი გახდა, ხოლო დანარჩენი ორი ძმა — ჰასან ალიევი და აგილ ალიევი, ისვე როგორ თვითონ, გახდნენ აზერიბაიჯანის მეცნიერებათა ეროვნული აკადემიის აკადემიკოსები.

ჯალალ ალიევმა დაამთავრა ნახიჩევანის პედაგოგიური ინსტიტუტის საბუნებისმეტყველო ფაკულტეტი 1944 წელს, ხოლო 1951 წელს — აზერბაიანის სახელმწიფო უნივერსიტეტის ბიოლოგიის ფაკულტეტი. 1976 წელს აირჩიეს აზერბაიჯანის მეცნიერებათა ეროვნული აკადემიის წევრ-კორესპონდენტად, ხოლო 1980 წელს — ნამდვილ წევრად. სამჯერ (1995, 2000 და 2005) იყო არჩეული აზერბაიჯანის მილი მეჯლისის დეპუტატად.

იყო რუსეთის სასოფლო-სამეურნეო აკადემიის მეცნიერაბათა, უკრაინის აგრარულ მეცნიერებათა აკადემიის წევრი უცხო ქვეყნიდან და ბელორუსის რესპუბლიკის აგრარულ მეცნიებათა აკადემიის, ასევე მცენარეთა მოლეკულური ბიოლოგიის საერთაშორისო საზოგადოების, მცენარეთა მკვლევარი ბიოლოგების ამერიკული საზოგადოების, ფოტოსინთეზის მკვლევართა საერთაშორისო საზოგადოების, იაპონიის მცენარეთა ფიზიოლოგის კვლევის საზოგადოებისა და უჯრედობრივი სტრესის საერთაშორისო საზოგადოების წევრი. აქტიურად იყო დაკავებული პოლიტიკური მოღვაწეობით.
დაკრძალულია ღვაწლმოსილ მოღვაწეთა ხეივანში.

სამეცნიერო მოღვაწეობა
---------------------

500 სამეცნიერო პუბლიკაციაზე მეტი ნაშრომის ავტორი, რომელთა რიცხვშია 20 მონოგრაფია და წიგნი, გამოქვეყნებული როგორც რესპუბლიკურ, ისე საერთაშორისო ბეჭვდით გამოცემებში. ამას გარდა, კიდევ 340 სამეცნიერო ნაშორმი იქნა გამოქვეყნებული საზღვარგარეთ. მისი სამეცნიერო საქმიანობა ფოტოსინთეზის პროდუქტულობის თეორიას, როგორც სოფლის მეურნეობის მცენარეული მოსავლის, ძირითადად ხორბლის, მოყვანის კვლევებს ეძღვნება.

ჯილდოები
--------

* „მედალი „1941-1945 წლების დიდ სამამულო ომში გმირული შრომისათვის" (1946 )
* შრომის წითელი დროშის ორდენის (1978 და 1986)
* მეცნიერებათა დამსახურებული მოღვაწე (1982)
* აზერბაიჯანის დამოუკიდებლობის ორდენი" (1998)
* „აზერბაიჯანი ღირსების ორდენი" (2013)
* აზერბაიჯანის რესპუბლიკის პრეზიდენტის საპატიო დიპლომი (2008)

რესურსები ინტერნეტში
--------------------

* ჯალალ ალიევი რუსეთის მეცნიერებათა აკადემიის ოფიციალურ საიტზე.

სქოლიო
------

1. 1 2  Czech National Authority Database<a href='https://wikidata.org/wiki/Track:Q13550863'></a>
2. ↑  Philip Stephens, From east to west, *Financial Times*, October 28, 2005, *Accessed Dec. 14, 2006*.
3. ↑  Скончался Джалал Алиев..  დაარქივებულია ორიგინალიდან — 2016-03-10. ციტირების თარიღი: 2020-10-15.
4. ↑  Jalal Alirza oglu Aliyev. AZERBAIJAN NATIONAL ACADEMY OF SCIENCES.  დაარქივებულია ორიგინალიდან — 2012-04-03.
ჰესპერიდების ბაღი
**ჰესპერიდები** — უკიდურეს დასავლეთში მცხოვრები მშვენიერი ქალიშვილები, რომელნიც ჰესპერიდების ბაღში ოქროს ვაშლებს დარაჯობენ. ეს ოქროს ვაშლები ოდესღაც ქორწილში გეამ აჩუქა ჰერას, იმან კიდევ ხსენებულ ბაღში გაგზავნა და მცველად მიუჩინა დაუძინებელი ურჩხული ლადონა. იქვე არიან ხმატკბილი ნიმფები - ჰესპერიდები - ერებოსის (წყვდიადის), ნიქსის ანუ ღამის, ფორკოსის და კეტოს, ატლანტისა და ჰესპერიას (ჰესპერიდის), მწუხრის ვარსკვლავ ჰესპეროსის თუ ზევსის და ჰერას ასულები. ამ ნიმფების რიცხვი სამიდან შვიდამდე მერყეობს. მათი სახელებია ჰესტია, ეგალა (აიგლა), არეთუსა, ერითეა, ჰესპერია… ძველი ავტორები მათ დედამიწის უკიდურეს დასავლეთ კიდეში ასახლებენ, მერე ასახელებენ ლიბიას, მავრიტანიას, ატლანტის ოკეანის კუნძულტა ჯგუფს. ჰესიოდეს ცნობით მათი მშვენიერი ბაღი ოკეანის მიღმაა. ვაშლებს იცავდნენ ატლანტის და მის ძმისწულ ჰესპერისის ასულნი და დრაკონი.

ლიტერატურა
----------

* *აკაკი გელოვანი*, მითოლოგიური ლექსიკონი, გვ. 606, „საბჭოთა საქართველო", თბ. 1983

ვიკისაწყობში არის გვერდი თემაზე:
***ჰესპერიდები***

|  |  |  |  |
| --- | --- | --- | --- |
| 

| ხ • გ • რ
ჰერაკლეს თორმეტი გმირობა |
| --- |
|  |
| 
* ნემეის ლომი
* ლერნეს ჰიდრა
* ერიმანთოსის ტახი
* კერინიის ფურ-ირემი
* სტიმფალიდები
* იპოლიტეს სარტყელი
* ავგეას თავლები
* კრეტის ხარი
* დიომედეს ულაყები
* გერიონის ხარები
* ჰესპერიდების ვაშლები
* კერბეროსი
 |

 |


|  |  |
| --- | --- |
| დრაკონი | *ეს სტატია მითოლოგიის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
|  |  |
| --- | --- |
|  | სხვა მნიშვნელობებისთვის იხილეთ **ადამაშვილი**. |

**ჯემალ გაბრიელის ძე ადამაშვილი** (დ. 1 იანვარი, 1941, თბილისი) — ქართველი კომპოზიტორი. ცნობილია საბავშვო მუსიკით, აგრეთვე საგალობლებითა და რამდენიმე კინომუსიკით. საქართველოს კომპოზიტორთა კავშირის ნამდვილი წევრი. ღირსების ორდენი კავალერი (2003). გიორგი ლეონიძის სახელობის პრემიის ლაურეატი (2009).

ბიოგრაფია
---------

ჯემალ ადამაშვილი დაიბადა 1941 წლის 1 იანვარს თბილისში, გაბრიელ ადამაშვილისა და სონია კეკელიას ოჯახში. ბავშვობიდანვე გატაცებული იყო მუსიკით. 1972 წელს დაამთავრა ვანო სარაჯიშვილის სახელობის თბილისის სახელმწიფო კონსერვატორია. 1967–2000 წლებში ხელმძღვანელობდა ანსამბლ „ნატვრის თვალს". საქართველოს ტელევიზიაში „პირველ სტერეოზე" მიჰყავდა გადაცემა „ქართული გალობა". ხელმძღვანელობს ჩოხოსანთა ფოლკლორულ ანსამბლ „შავლეგოს". ჰყავს 9 შვილი.

შემოქმედება
-----------

მის სიმღერებს ასრულბდნენ: ანსამბლები – „ნატვრის თვალი", „მზიური", „ბასტი-ბუბუ", „მერცხალი"; მისი მოწაფეები იყვნენ: რ. რცხილაძე, ნ. თუშიშვილი; დაწერილი აქვს საფორტეპიანო კვინტეტი (1966), ვოკალური ციკლი ვაჟა–ფშაველას ლექსებზე (1968), კონცერტი საყვირისათვის (1970; პირველი შესრულება ბათუმში, 1977), სიმებიანი კვარტეტი (1986), სიმღერები, მათ შორის: „გამარჯობა, მამულო", „საოქტომბრო"; საბავშვო სიმღერების კრებული (4); მუსიკა თოჯინების თეატრისა (17) და დრამატული სპექტაკლებისათვის, მათ შორის: „რომელია მართალი?" (1970, ცხინვალი), „ტყუპები" (1978); მხატვრული კინოფილმებისათვის: „ნათელა" (განახლებული მუნჯი ფილმი, 1978), „ნამდვილი კავკასიელი" (განახლებული მუნჯი ფილმი, 1981), „ელისო" (განახლებული მუნჯი ფილმი, 1984); დოკუმენტური ფილმი: „სვანეთის საგანძურები" (1991); გასტროლებით იმოგზაურა ანსამბლ „ნატვრის თვალთან" ერთად (სსრკ, პოლონეთი, გერმანია, ფინეთი, ბულგარეთი, რუმინეთი, ინდოეთი, იუგოსლავია, იტალია, საფრანგეთი).

ლიტერატურა
----------

* ქართული მუსიკის ენციკლოპედიური ლექსიკონი, გვ. 11, თბ. 2015.

რესურსები ინტერნეტში
--------------------

* ჯემალ ადამაშვილი — საქართველოს ბიოგრაფიული ლექსიკონი
**ჯემალ (ელგუჯა) სერგოს ძე გუგუშვილი** (დ. 14 აპრილი, 1945, აბაშა) — ქართველი ზოოტექნიკოსი, სპორტის მოღვაწე. სოფლის მეურნეობის მეცნიერებათა დოქტორი (1991), პროფესორი (1994), სპორტის დამსახურებული მუშაკი (2002); საქართველოს სოფლის მეურნეობის მეცნიერებათა აკადემიის წევრ–კოპესპონდენტი (2003), საქართველოს სოფლის მეურნეობის მეცნიერებათა აკადემიის აკადემიკოსი (2013), სომხეთის სასოფლო–სამეურნეო აკადემიის საპატიო პროფესორი (2000).

დაამთავრა საქართველოს ზოოტექნიკურ-სავეტერინარო ინსტიტუტი 1971 წელს. 1974-1987 წლებში მუშაობდა ამავე ინსტიტუტში სხვადასხვა სამეცნიერო და აკადემიურ თანამდებობაზე. 1998-2005 წლებში იყო ზოოტექიკურ-სავეტერინარო აკადემიის რექტორი. მისი კვლევის სფეროა მებოცვრეობის განვითარების პრობლემები. ამავდროულად მოღვაწეობა სპორტის სფეროში: 1994-1996 წლებში იყო საქართველოს ოლიმპიური ნაკრების მწვრთნელი ფეხბურთში, 2006–2007 — საქართველოს ფიზიკური აღზრდისა და სპორტის აკადემიის რექტორი. დაჯილდოებულია ღირსების ორდენით (2002).

ლიტერატურა
----------

* ენციკლოპედია „საქართველო", ტ. 2, თბ. 2012. — გვ. 176.

რესურსები ინტერნეტში
--------------------

* ჯემალ გუგუშვილი — საქართველოს ბიოგრაფიული ლექსიკონი
**ჰიერონ სირაკუსელი უფროსი**, *ჰიერონ I* (დ. ძვ. წ. 540/525 – გ. ძვ. წ. 467/466) — სირაკუსეს ტირანი. წარმოშობით სიცილიის ქალაქ გელიდან (დღ. ჯელა). მისმა უფროსმა ძმამ გელონმა ძვ. წ. 491 წელს გელაში ძალაუფება აიღო ხელში, შემდგომ დამკვიდრდა სირაკუსეშიც (ძვ. წ. 485) და გელის მართვა ძმას ჩააბარა. გელონის სიკვდილის შემდეგ (ძვ. წ. 478) ჰიერონ I გახდა სირაკუსეს მმართველი (პირველი არქონტი). დაიმორჩილა სიცილიის დიდი ნაწილი, ატარებდა აქტიურ საგარეო პოლიტიკას. დიდ წარმატებას მიაღწია სამხრეთ იტალიაში: დაამარცხა რეგიუმის ტირანი ანაქსილაე, ძვ. წ. 474 წელს ქალაქ კუმეს დასახმარებლად გაემართა და საზღვაო ბრძოლაში გაანადგურა ეტრუსკები, რამაც ბოლო მოუღო მათ პრეტენზიას აღმოსავლეთ ხმელთაშუაზღვისპირეთში ბატონობაზე. ჰიერონ I-ის დროს სირაკუსეს ტირანიამ ძლიერების მწვერვალს მიაღწია. ამან ასახვა ჰპოვა პანელინურ პრეტენზიებში: ის ხშირად მონაწილეობდა და იმარჯვება ცხენებითა და ეტლებით დოღებში დელფოსა და ოლიმპიაში. მფარველობდა მხატვრებსა და მწერლებს, მისი კარი ბერძნული დასავლეთის კულტურული ცხოვრების ცენტრი გახდა. აქ თავშესაფარი ჰპოვეს ცნობილმა პოეტებმა სიმონიდემ, პინდარემ, ბაკქილიდემ, ესქილემ.

სქოლიო
------

1. ↑   ბერძნული და რომაული საკუთარი სახელების ორთოგრაფიული ლექსიკონი, თბ. 1985. — გვ. 107.
2. ↑  *Фролов Э. Д.* Гиерон // Большая российская энциклопедия. т. 7. — М. 2007. — стр. 118.
ჯოზეფ პულიცერი
**ჯოზეფ პულიცერი**- (ინგლ. Joseph Pulitzer; დ. 10 აპრილი, 1847, მაკო, უნგრეთი — გ. 29 ოქტომბერი, 1911, ჩარლსტონი, სამხრეთი კაროლინა) — უნგრელ-ამერიკელი ჟურნალისტი, გაზეთის გამომცემელი და რედაქტორი.

ბიოგრაფია
---------

დაიბადა 1847 წლის 10 აპრილს. მისი მამა იყო ვაჭარი, დედა კათოლიკე. მის სახელთანაა დაკავშირებული ამერიკაში ყველაზე პრესტიჟული ჟურნალისტური პრემია, რომელიც პულიცერის პრემიის სახელითაა ცნობილი. ჯილდო ენიჭება არა მხოლოდ ჟურნალისტური საქმიანობისთვის, არამედ ლიტერატურული და მუსიკალური ნაწარმოებებისთვისაც. პირველი პულიცერის პრემია მინიჭებულ იქნა 1917 წლის 4 ივნისს. ბოლო პერიოდში დაჯილდოების ცერემონიალი აპრილის თვეში იმართება. პრემიის ლაურიატების დასახელებას დამოუკიდებელი საბჭო ახდენს, რომლის ოფიციალურ ადმინისტრირებას კოლუმბიის უნივერსიტეტი აწარმოებს. ჯილდო დაფუძნებულია უნგრელი წარმოშობის ჟურნალისტისა და გამომცემლის ჯოზეფ პულიცერის მიერ. პრემია მხოლოდ აშშ-ში დაბეჭდილ და გამოცემულ სტატიებზე და ნაწარმოებებზე გაიცემა.

რესურსები ინტერნეტში
--------------------

ვიკისაწყობში არის გვერდი თემაზე:
***ჯოზეფ პულიცერი***

* + „ჯოზეფ პულიცერი". *ენციკლოპედია ამერიკანა*. 1920. დამოწმებას აქვს ცარიელი უცნობი პარამეტრ(ებ)ი: `|HIDE_PARAMETER15=`, `|HIDE_PARAMETER13=`, `|HIDE_PARAMETER2=`, `|HIDE_PARAMETER21=`, `|HIDE_PARAMETER8=`, `|HIDE_PARAMETER17=`, `|HIDE_PARAMETER20=`, `|HIDE_PARAMETER5=`, `|HIDE_PARAMETER7=`, `|HIDE_PARAMETER4=`, `|HIDE_PARAMETER22=`, `|HIDE_PARAMETER16=`, `|HIDE_PARAMETER19=`, `|HIDE_PARAMETER18=`, `|HIDE_PARAMETER6=`, `|HIDE_PARAMETER9=`, `|HIDE_PARAMETER10=`, `|HIDE_PARAMETER11=`, `|HIDE_PARAMETER1=`, `|HIDE_PARAMETER23=`, `|HIDE_PARAMETER14=`, `|HIDE_PARAMETER3=`, და `|HIDE_PARAMETER12=` (დახმარება)


|  |  |
| --- | --- |
| ბიოგრაფია | *ეს სტატია პიროვნების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**ჯოზეფ ჰენრი დილეინი** (ინგლ. Joseph Henry Delaney; დ. 25 ივლისი, 1945) — ბრიტანელი მწერალი ფენტეზისა და ფანტასტიკის ჟანრში. მწერლის კარიერა დაიწყო 1990-იანი წლებიდან.

ბიოგრაფია
---------

ჯოზეფ დილეინი დაიბადა 1945 წლის 25 ივლისს ინგლისის ქალაქ პრესტონში, ლანკაშირის საგრაფოში. ის სწავლობდა ჩრდილოეთ ირლანდიაში, ნიუთაუნარდის პრესტიჟულ გიმნაზიაში Regent House Grammar School. შემდეგ სწავლა გააგრძელა ლანკასტერის უნივერსიტეტში. დილეინი მუშაობდა ინგლისური ენისა და ლიტერატურის მასწავლებლად ერთ-ერთ სკოლაში (Blackpool Sixth Form College). მისი დახმარებით აქ გაიხსნა მედიისა და კინემატოგრაფიის დეპარტამენტი. მისი პირველი ნაწარმოები დაწერილი იყო ფსევდონიმით J.K. Haderack. თუმცა არ ჰქონდა არანაირი წარმატება. შემდეგ დილეინიმ დაიწყო წიგნების წერა საკუთარი სახელის გამოყენებით. რამდენიმე წლის შემდეგ მისი წიგნების სერიამ „The Wardstone Chronicles" — მას დიდი წარმატება მოუტანა. „ჯადოქრის მოწაფე" მოცემული სერიის პირველი წიგნი იყო.

ჯოზეფ დილეინი წერს ძირითადად ფენტეზისა და ფანტასტიკის ჟანრში. როგორც თვითონ ყვება, მან და მისმა უმცროსმა ძმამ ბავშვობაში ერთი და იგივე კოშმარი ნახეს — ცივმა და საშიშმა ქმნილებამ ისინი სიბნელეში წაიყვანა. ამით ხსნის იმას, თუ რატომ წერს ამ ჟანრში.

დილეინიმ საბოლოოდ დაანება თავი მასწავლებლის პროფესიას და მთელი თავისი დრო დაუთმო წერას. მას ჰყავს სამი შვილი და შვიდი შვილიშვილი.

რესურსები ინტერნეტში
--------------------

* ჯოზეფ დილეინი - GoodReads
* ჯოზეფ დილეინი - EpicReads
* ჯოზეფ დილეინი -FantasticFiction
* ჯოზეფ დილეინის ინტერვიუ - bbc.co.uk
* ჯოზეფ დილეინის ინტერვიუ - fantasybookreview.co.uk

სქოლიო
------

1. ↑  SNAC — 2010.<a href='https://wikidata.org/wiki/Track:Q29861311'></a>
2. ↑  Internet Speculative Fiction Database — 1995.<a href='https://wikidata.org/wiki/Track:Q2629164'></a>
3. ↑  NooSFere — 1999.<a href='https://wikidata.org/wiki/Track:Q3343389'></a>
4. ↑  Babelio — 2007.<a href='https://wikidata.org/wiki/Track:Q2877812'></a>
5. ↑  Joseph Delaney, creator of The Wardstone Chronicles, dies aged 77
**TiVo Corporation** (ადრე **Rovi Corporation**) – ამერიკული კომპანია, რომელიც სპეციალიზირებულია პროგრამული უზრუნველყოფის ლიცენზირებაზე, ასევე კოპირებისგან მის დაცვაზე.

Rovi Corporation 2009 წლის ივლისამდე ცნობილი იყო სახელწოდებით Macrovision Solutions Corporation (Macrovision).

ისტორია
-------

კომპანია დაარსდა 1983 წელს. პირველი პროდუქტი, რომელიც კოდირებული იქნა Macrovision-ის ხელშეწყობით იყო ფრენსის ფორდ კოპოლას მიერ 1985 წელს გადაღებული ფილმი – The Cotton Club. 1980-იანი წლების ბოლომდე ჰოლივუდის დიდი გადაღებების უმრავლესობა იყენებდა Macrovision-ის მომსახურებას. უფრო გვიანდელ დროს, წარმოებამ გააფართოვა DVD-ის და ციფრული კამერების საკუთარი ასორტიმენტი. ასევე სთავაზობდა ვიდეო თამაშების ან მუსიკის ციფრული მონაცემების დაცვას.

2008 წლის 7 დეკემბერს Macrovision-მა 2,8 მილიარდი ამერიკული დოლარის ფასად იყიდა Gemstar-TV Guide.

სხვადასხვა
----------

* TryMedia – სერვისი, რომლის მეშვეობითაც ხდება ვიდეო თამაშების ჩატვირთვა
* InstallShield, InstallAnywhere, FLEXnet – პროგრამები შემმუშავებლებისთვის
* RipGuard – ტექნოლოგია, რომელიც ემსახურება DVD მონაცემების კოპირებისგან დაცვას
* SafeDisc – CD და DVD კოპირებისგან დაცვის სისტემა
* DRM – VHS კასეტების კოპირებისგან დაცვა

რესურსები ინტერნეტში
--------------------

* 

* ოფიციალური საიტი
* Macrovision page საიტზე Wayback Machine (archived March 26, 2008)
* Rovi Corporation|Stock Quote
* Howstuffworks: "How does copy protection on a video tape work?"
* Ars Technica: "Digitizing video signals might violate the DMCA"

სქოლიო
------

1. ↑  Macrovision Solutions Corporation Formally Changes Name to Rovi Corporation (16 ივლისი 2009). – Rovi Corporation-ის განცხადება
2. ↑  De Atley, Richard (1985-09-07). „VCRs put entertainment industry into fast-forward frenzy". *The Free Lance-Star*. Associated Press. pp. 12-TV. ციტირების თარიღი: 25 January 2015.